ເຂົ້າຮ່ວມພິທີມອບຮັບມີບັນດາເອກອັກຄະລັດຖະທູດ ແລະ ຜູ້ຕາງໜ້າ 6 ປະເທດສະມາຊິກອາຊຽນປະຈຳສາທາລະນະລັດເຊັກ, ໃນນັ້ນມີມາເລເຊຍ, ໄທ, ຟີລິບປິນ, ມຽນມາ, ອິນໂດເນເຊຍ ແລະ ຫວຽດນາມ.
ໃນການໃຫ້ສຳພາດຕໍ່ສຳນັກຂ່າວສານຫວຽດນາມ, ທ່ານນາງ Kenssy D.Ekaningsih - ເອກອັກຄະລັດຖະທູດອິນໂດເນເຊຍ ຫວັງວ່າບັນດາປະເທດອາຊຽນສາມາດເຮັດວຽກຮ່ວມກັນ ເພື່ອຊຸກຍູ້ການພົວພັນລະຫວ່າງອາຊຽນ ແລະ ສາທາລະນະລັດເຊັກ ໃນໄລຍະຈະມາເຖິງ.
ກ່າວຄຳເຫັນທີ່ພິທີ, ທ່ານ ທ໊າຍຊວັນຢູ໊ງ ເອກອັກຄະລັດຖະທູດ ຫວຽດນາມ ປະຈຳ ເຊັກໂກ ໃຫ້ຮູ້ວ່າຈະເພີ່ມທະວີການປະສານສົມທົບ ກັບສະຖານທູດບັນດາປະເທດສະມາຊິກອາຊຽນປະຈຳສາທາລະນະລັດເຊັກ ເພື່ອຊຸກຍູ້ຄວາມສາມັກຄີ ທີ່ຜ່ານກິດຈະກຳປະເພນີຕ່າງໆ, ເຊັ່ນ ວັນຄອບຄົວອາຊຽນ, ກິດຈະກຳຈຳນວນໜຶ່ງລະຫວ່າງບັນດາປະເທດອາຊຽນ ກັບບັນດາຄູ່ຮ່ວມມື ແລະ ອຳນາດການປົກຄອງທ້ອງຖິ່ນ, ຈາກນັ້ນປະກອບສ່ວນເຂົ້າໃນການເສີມຂະຫຍາຍສາຍພົວພັນລະຫວ່າງບັນດາປະເທດອາຊຽນ, ກໍ່ຄືລະຫວ່າງອາຊຽນ ແລະ ເຊັກ.
ກ່ອນໜ້ານີ້, ເອກອັກຄະລັດຖະທູດບັນດາປະເທດອາຊຽນ ປະຈຳນະຄອນ Prague - ສາທາລະນະລັດເຊັກ ໄດ້ມີກອງປະຊຸມປຶກສາຫາລື ແລະ ແລກປ່ຽນກ່ຽວກັບສະພາບການເມືອງ ແລະ ເສດຖະກິດຂອງສາທາລະນະລັດເຊັກ, ບັນດາກິດຈະກຳຕົ້ນຕໍຂອງອາຊຽນ, ກໍ່ຄືກິດຈະກຳຂອງຄະນະກຳມະການອາຊຽນ ໃນ 6 ເດືອນຫວ່າງແລ້ວນີ້ໃນສະພາບການລະບາດຂອງພະຍາດ COVID-19.
ຄຳຮຸ່ງ